**ข้อตกลงการใช้ตัวอย่างวัตถุเพื่อการวิจัย (Material Transfer Agreement)**

ข้อตกลงนี้ทำขึ้นเพื่อรักษาสิทธิในตัวอย่าง**ชีวภาพ ชีววัตถุ specimen สารเคมีสังเคราะห์ สกัด หรือวัตถุอื่นๆ เพื่อใช้ในการวิจัย การตรวจวิเคราะห์ข้อมูลทางวิทยาศาสตร์ (ซึ่งต่อไปในบันทึกข้อตกลงนี้ เรียกว่า “วัตถุเพื่อการวิจัย"** ของมหาวิทยาลัยขอนแก่น (ซึ่งต่อไปในบันทึกข้อตกลงนี้ เรียกว่า“ผู้จัดหา”) ฝ่ายหนึ่ง ซึ่งยินยอมจะให้ตัวอย่างแก่.................................................................................(ซึ่งต่อไปในบันทึกข้อตกลงนี้ เรียกว่า “ผู้รับ”) อีกฝ่ายหนึ่ง

 ชื่อของผู้รับ**ตัวอย่างวัตถุเพื่อการวิจัย** :

 1. ......................................................................................................................................................................

 ที่อยู่ : ..............................................................................................................................................................

 ชื่อของผู้จัดหา**ตัวอย่างวัตถุเพื่อการวิจัย** :

 1. .....................................................................................................................................................................

 ที่อยู่ : ..............................................................................................................................................................

 **ตัวอย่างวัตถุเพื่อการวิจัย** ที่จัดเตรียมให้ คือ ..................................................................................................

 ..........................................................................................................................................................................

ทั้งสองฝ่ายได้ทำบันทึกข้อตกลงกันในเรื่องดังต่อไปนี้

1. ตัวอย่าง**วัตถุเพื่อการวิจัย** เป็นทรัพย์สินของผู้จัดหา**วัตถุเพื่อการวิจัย** แต่เพียงผู้เดียว และใช้ประโยชน์เพื่อการศึกษาวิจัยเท่านั้น ผู้รับ**วัตถุเพื่อการวิจัย** จะไม่มีสิทธิใดๆ ใน**วัตถุเพื่อการวิจัย** นอกเหนือจากที่กล่าวไว้ในข้อตกลงนี้

กรรมสิทธิ์ใน**วัตถุเพื่อการวิจัย** ที่เกิดขึ้นจากการเปลี่ยนแปลง แก้ไขและรายได้ที่เกิดขึ้นจากการนำ**วัตถุเพื่อการวิจัย** ไปก่อให้เกิดประโยชน์ในเชิงพาณิชย์ ไม่ว่าจะโดยทางตรงหรือโดยทางอ้อม ให้ทั้งสองฝ่ายมีการเจรจาตกลงกันด้วยความเป็นธรรม ทั้งนี้ขึ้นอยู่กับการสนับสนุนให้เกิดความคิดสร้างสรรค์ในการเปลี่ยนแปลง แก้ไขนั้น และกฎหมายระเบียบและข้อกำหนด ที่ใช้บังคับกับนักวิจัยนั้น

2. ผู้รับ**วัตถุเพื่อการวิจัย** จะใช้ตัวอย่างเพื่อประโยชน์ในทางการค้นคว้า วิจัย ตามที่ระบุในข้อตกลงนี้เท่านั้น และจะไม่นำไปใช้เพื่อประโยชน์ในเชิงพาณิชย์ หรือ ที่ไม่เกี่ยวด้วยวิทยาศาสตร์ทางทหาร หรืออนุญาตช่วงต่อไปยังบุคคลที่สาม เว้นเสียแต่ว่าได้รับอนุญาตจากผู้จัดหา**วัตถุเพื่อการวิจัย** นั้นเสียเอง

3. ผู้รับ**วัตถุเพื่อการวิจัย** จะไม่นำตัวอย่าง**วัตถุเพื่อการวิจัย** และหรือข้อมูลความลับที่เกี่ยวเนื่องกับตัวอย่าง**วัตถุเพื่อการวิจัย** ไปใช้ใน การค้นคว้า วิจัยที่เป็นการให้คำปรึกษา การอนุญาตให้หน่วยงานภายนอกใช้สิทธิ หรือการถ่ายโอนข้อมูล การส่งต่อข้อมูล นำออกหรือเปิดเผยข้อมูลไปยังบุคคลอื่น โดยไม่ได้รับอนุญาตเป็นลายลักษณ์อักษรจากผู้จัดหา**วัตถุเพื่อการวิจัย**

4. ในการนำผลการวิจัยไปตีพิมพ์เผยแพร่ในเอกสารหรือสื่อใด ๆ ผู้รับ**วัตถุเพื่อการวิจัย** ตกลงยินยอมมอบสำเนาเอกสารผลงานตีพิมพ์ให้กับผู้จัดหา**วัตถุเพื่อการวิจัย** ทุกฉบับ ซึ่งจะต้องประกอบด้วยผลการวิจัยที่ได้จากการใช้ การเปลี่ยนแปลง แก้ไข**วัตถุเพื่อการวิจัย** ไม่ว่าโดยทางตรงหรือทางอ้อม

ผู้รับ**วัตถุเพื่อการวิจัย** จะต้องลงข้อความไว้ในกิตติกรรมประกาศเพื่อให้เกียรติผู้จัดหา**วัตถุเพื่อการวิจัย** ในฐานะสถาบันเจ้าของ**วัตถุเพื่อการวิจัย** ในการตีพิมพ์ผลงานวิจัยดังกล่าว

5. เนื่องด้วย**วัตถุเพื่อการวิจัย** เป็นสิ่งที่ได้มาจากการทดลองอยู่แล้วโดยสภาพ จึงไม่อาจให้การยืนยันและการรับประกันใดๆ ได้ ไม่ว่าโดยชัดแจ้งหรือโดยปริยาย ไม่มีการรับประกัน**วัตถุเพื่อการวิจัย**ดังกล่าว เพื่อการจำหน่าย หรือเพื่อการใดการหนึ่งโดยเฉพาะ หรือเพื่อการใช้**วัตถุเพื่อการวิจัย** ไปในทางการละเมิดต่อสิทธิบัตร ลิขสิทธิ์ เครื่องหมายการค้า หรือสิทธิในทรัพย์สินทางปัญญาใดๆ ทั้งสิ้น ไม่ว่าด้วยเหตุใดๆ ก็ตาม ผู้จัดหา**วัตถุเพื่อการวิจัย** จะไม่ร่วมรับผิดในความเสียหายที่เกิดขึ้นจากการใช้เช่นว่านั้น และหากมีการโต้แย้งสิทธิเกิดขึ้น ผู้รับ**วัตถุเพื่อการวิจัย** ตกลงยินยอมจะรับผิดต่อผู้จัดหา**วัตถุเพื่อการวิจัย** ในการปกป้องเยียวยาค่าเสียหายให้พ้นจากความสูญเสีย การเรียกร้อง ความเสียหาย ความรับผิดใดๆ ซึ่งอาจเกิดขึ้นจากการที่ผู้รับ**วัตถุเพื่อการวิจัย** หรือลูกจ้างหรือตัวแทน ใช้ เก็บรักษา และขายตัวอย่าง**วัตถุเพื่อการวิจัย**นั้น หรือ ต้องถูกบุคคลที่สามเรียกร้องหรือฟ้องร้อง เว้นแต่ความสูญเสีย ความเสียหาย หรือความรับผิดนั้น เป็นผลโดยตรงจากความประมาทเลินเล่อ หรือการกระทำผิดกฎหมายของผู้จัดหา**วัตถุเพื่อการวิจัย** นั้นเอง

 6. ข้อตกลงนี้จะสิ้นสุดลงเมื่อ

ก) เมื่องานวิจัยที่ต้องใช้ตัวอย่าง**วัตถุเพื่อการวิจัย** สิ้นสุดลงแล้ว หรือ

ข) เมื่อครบกำหนด 30 วันนับแต่ได้รับหนังสือทวงถามจากอีกฝ่ายหนึ่ง หรือ

ค) ณ วันที่กำหนดไว้แน่นอน ในกรณีดังต่อไปนี้

1) หากข้อตกลงนี้สิ้นสุดลง ตามข้อ 6 (ก) และ 6 (ข) ผู้รับ**วัตถุเพื่อการวิจัย** จะต้องยุติการใช้ตัวอย่าง**วัตถุเพื่อการวิจัย** และจะทำตามคำสั่งของผู้จัดหา**วัตถุเพื่อการวิจัย** หรือจะส่งคืน หรือทำลายสิ่งที่เปลี่ยนแปลง แก้ไข หรือที่ยังคงเหลืออยู่ทั้งหมด และ

2) ในกรณีผู้จัดหา**วัตถุเพื่อการวิจัย** เป็นฝ่ายบอกเลิก ตาม ข้อ 6(ข) ทั้งนี้ต้องมิใช่กรณีการผิดสัญญา หรือการเสี่ยงต่อการเกิดอันตรายต่อสุขภาพของผู้ป่วย เมื่อผู้รับ**วัตถุเพื่อการวิจัย** ร้องขอผู้จัดหา**วัตถุเพื่อการวิจัย** จะขยายระยะเวลาของการสิ้นสุดสัญญาออกไปอีก 1 ปี เพื่อให้งานวิจัยได้สำเร็จลุล่วงไป

เมื่อบันทึกข้อตกลงนี้สิ้นสุดลงหรือเมื่อได้รับการร้องขอ ผู้รับ**วัตถุเพื่อการวิจัย** จะต้องไม่ใช้ตัวอย่าง**วัตถุเพื่อการวิจัย**นี้อีกต่อไป และจะทำตามคำสั่งของผู้จัดหา**วัตถุเพื่อการวิจัย**หรือจะส่งคืน หรือทำลาย ตัวอย่าง**วัตถุเพื่อการวิจัย**ที่ยังคงเหลืออยู่ความครอบครอง รวบทั้งจะส่งคืน หรือทำลาย สำเนา ตัวอย่าง และรูปจำลองของ**วัตถุเพื่อการวิจัย**นั้น และให้คำรับรองแก่ผู้จัดหาตัวอย่าง**วัตถุเพื่อการวิจัย**ด้วยว่าได้มีการทำลายสิ่งดังกล่าวเช่นว่านั้นเป็นที่เรียบร้อยแล้ว

**ในนามของ**

|  |  |
| --- | --- |
| **นักวิทยาศาสตร์ ผู้จัดหา** | **นักวิทยาศาสตร์ ผู้รับ** |
| ลงชื่อ.......................................................................... | ลงชื่อ........................................................................ |
|  (........................................................................) |  (.......................................................................) |
| ภาควิชา/หน่วยงาน..................................................... | ภาควิชา/หน่วยงาน................................................... |
| คณะ............................................................................ | คณะ.......................................................................... |
| มหาวิทยาลัยขอนแก่น | ชื่อสถาบัน................................................................ |
|  |  |
| **สถาบัน ผู้จัดหา** | **สถาบัน ผู้รับ** |
| ลงชื่อ.......................................................................... | ลงชื่อ........................................................................ |
|  (.........................................................................) |  (.......................................................................) |
| รองอธิการบดีฝ่ายวิจัยและบริการวิชาการหรือ ผู้ที่ได้รับมอบหมาย | ผู้มีอำนาจลงนาม |
| มหาวิทยาลัยขอนแก่น  | ชื่อสถาบัน................................................................ |
|  วันที่........................................................................... | วันที่.......................................................................... |